Τα σημάδια

ΤΑ ΣΗΜΑΔΙΑ Οι λίμνες στέρεψαν, ξηρές κι οι πηγές, σημάδια έθρεψαν οι παλιές πληγές. Καρδιές που άδειασαν, σβησμένες χαρές, μέρες που βράδιασαν χωρίς τις αυγές. Όνειρα χάθηκαν σε μια τους νυχτιά, αγάπες μαράθηκαν με μια τους ψευτιά. Οι σκοποί σίγησαν στους νέους ρυθμούς, οι ψυχές λύγισαν στης γης τους γκρεμούς. Κόσμοι βουβάθηκαν, των πάντων σιγή, τα ρυάκια στάθηκαν στη μάνα πηγή. Μονάχα σημάδια τώρα βαθιά, πρωινά και βράδια, για συντροφιά.